Основна школа “***Георги Димитров***”

у Босилеграду

**ЛЕТОПИС**

за школску 2020/2021. годину

Психолог школе,

С. Рангелова

**СЕПТЕМБАР**

Полазак у први разред је велики догађај, како за саме прваке, тако и за њихове родитеље. Ове школске године околности су необичне, тако да приредба није одржана због ситуације са вирусом КОВИД - 19. Уређен је хол и панои поводом дочека првака.

Родитељи су упознати са свим превентивним мерама које школа спроводи у циљу заштите ученика и запослених од ширења вируса КОВИД - 19.

Ове године први разред су преузели следећи учитељи: Крум Георгијев, Зоран Јорданов, Иванка Борисова.

Наставници верске наставе организовали су посету цркви Свете Богородице у Босилеграду уз поштовање епидемолошких мера и тако је обележен Дан општине Босилеград.

Европски дан језика обележен је уређењем хола и паноа од стране наставника који предају језике. Идеја је била да се мотивишу ученици и да схвате важност изучавања страних језика. Учењем језика ширимо видике, упознајемо друге културе и рушимо баријере међу људима. Поред основних информација о језицима Европе, ученици су сазнали и поједине занимљивости о језицима који се изучавају у нашој школи.

**ОКТОБАР**

Дечја недеља обележена под слоганом ,,Подељена срећа два пута је већа”! Ученичким радовима обележена је дечја недеља, уређен је пано и хол. Органозоване су спортске активности по разредима у школском дворишту уз поштовање епидемиолошких мера.

Дана 16.10.2020. год. обележен је Светски дан здраве хране, у циљу подизања свести о стварању света без гладних. Наставници физичког су посаветовали децу да воде рачуна о исхрани која је уз физичку активност једна од најбитнијих за здравље човека.

У холу школе библиотекарка је направила изложбу књига, израђени су панои са ученицима и наставницом ликовне културе. Поводом Дана књиге ученици су награђени књигом и похвалницом ,,За најчитаоце”.

**НОВЕМБАР**

Настваницибугарског језика су пригодним рециталом обележили ,,Ден на народните будители”. Израђене су презентације приказане ученицима.

Дана 20.11.2020. год. обележили смо Међународни дан детета. Установљен је од стране Генералне скупштине Уједињених нација 1954. године са циљем да се у свим државама слави истог дана. Сва деца на свету имају иста права, а она су исписана у Конвенцији Уједињених нација о правима детета (од 20.11.1989.).

Дана 26.11.2020. организовани су часови предметне наставе код ученика четвртог разреда ради упознавања ученика са предметним наставницима који ће реализовати наставу у петом разреду ,,Четвртаци лакше у пети разред”.

**ДЕЦЕМБАР**

Обележен је први децембар, Светски дан борбе против сиде. Дана 10.12.2020. обележили смо Међународни дан људских права. Године 1948, 10. децембра прописана је Универзална декларација о људским правима. Људска права су основна права која има свака особа, која се стићу рођењем, без обзира на држављанство, пребивалиште, пол, национално или етничко порекло, боју коже, веру, језик или било који други статус. Ученици су кроз паное приказали која су то права одраслих и деце и колико је важно да их поштујемо, примењујемо и ширимо позитивне ставове, да сви имамо једнака права, без обзира којој групи припадамо.

,, У сусрет празницима” - ученици од I до IV р. су показали велику креативност, ведар дух и позитиван став који нам је и те како потребан у овим тешким данима изазваним вирусом Ковид - 19. Украсили су своје учионице, израдили честитке за своје најближе. Старији разреди су од 30.11.20 прешли на наставу на даљину.

**ЈАНУАР**

Свети Сава, као школска слава, слави се од 1840. године. Уређен је пано и хол школе. Квиз знања ,,Свети Сава” реализовали су стручни сарадници и наставници виших разреда по учионицама у сарадњи са разредним старешинама.

**ФЕБРУАР**

Дана21.О2.2021. обележили смо Међународни дан матерњег језика. Наставници бугарског и српског језика реализовали су овај дан под слоганом ,,Волимо и чувајмо свој матерњи језик и поштујмо туђи”! Право на употребу матерњег језика је једно од основних људски права. Матерњи језик је део, културног идентитета народа, тачка препознавања, различитости али и толеранције и разумевања.

Језик је најмоћније средство комуникације. Очување језика значи и признање посебне вредности регионалног идентитета.

Дана 24.02.2021 обележили смо Међународни дан борбе против вршњачког насиља ,,Дан розих мајица”. Широм света се последње среде у фебруару месецу обележава као дан борбе против вршњачког насиља. Све је почело 2007. године, када је група активиста у једној канадској провинцији покренула иницијативу, након што је канадски ученик Чарлес Мек Нил у школу дошао са розе мајицом на себи и због тога претрпео ругање и вербално насиље од својих вршњака. Ученик је розе мајицу обукао у знак подршке мајци оболелој од карцинома дојке. Тако су розе мајце постале симбол борбе против вршњачког насиља.

**МАРТ**

Организована је радионица по разредима, изложба у холу школе поводом посете министарке Човић нашој школи уз поштовање епидемиолошких мера израдом ,,Мартенице”.

Поводом осмог марта израђени су панои. Ученици су показали своју креативност, правили су честитке мајкама. У школској библиотеци су рецитоване песме о мајкама. У издвојеним одељењима су ове активности исто одржане као и у матичној школи. Обележен је Светски дан поезије ,,Поетски матине”. Ученици су читали своје песме.

**АПРИЛ**

Дана 02.04.2021. обележен је Међународни дан дечје књиге. Идеја је била да деци приближимо школскуј библиотеку, подстакнемо их и мотивишемо за књигу и свакодневно читање.

Изложбом смо обележили Ускрс.

Сваке године 22. априла обележава се Међународни дан планете Земље у циљу скретања пажње грађанима на значај очувања природе и спречавања негативних последица по животну средину. Обележава се од 1992. године.

Нажалост због епидемиолошке ситуације смотра рецитатора није одржана.

**МАЈ**

Обележен је Дан Ћирила и Методија, који су заслужни за ширење писмености међу словенским народима.

Предложено је да 24.мај буде државни празник - Дан словенске писмености и културе. Дан сећања на мисионарство и визионарство браће из Солуна из времена јединствене хришћанске цркве обележава се и у другим словенским земљама. Ћирило и Методије остали су упамћени као ,,словенски апостоли”, који су створили глагољицу, прво писмо Словена.

Изложба кућних љубимаца и цвећа није организована.

**ЈУН**

Поводом Светског дана детета 1. јуна направљена је изложба. Направљен је пано са малим матурантима четвртог разреда.

Школу је завршило са позитивним успехом 354 ученика. Имали смо и 5 ученика миграната из Авганистана и Сирије.

Диплому ,,Вук Стефанивић Караџић” носе 4 ученика: Јасмина Митов, Михајло Иванов, Никола Захаријев, Миљан Цеков. За ученика генерације изабрана је Јасмина Митов, која је током осмогодишњег школовања била врло ангажована на многим пољима и својим залагањем заслужила ову титулу.